Joensuun Taidelainaamo / Joensuun Taiteilijaseura ry

# Joensuun Taidelainaamon säännöt /

# taidelainaamo- ja verkkokauppasopimus taiteilijalle

**Tämä sopimus pitää sisällään Joensuun Taidelainaamon ja verkkokaupan.**

**§1 Tällä sopimuksella taiteilija sitoutuu noudattamaan Joensuun Taiteilijaseura ry:n (y-tunnus: 0207492–7) ylläpitämän Joensuun Taidelainaamon sääntöjä.**

**§2 Taiteilija tuo teoksen taidelainaamoon välitettäväksi: Lainattavaksi tai myytäväksi. Myynti tapahtuu kertamaksuna tai lainauksen kuukausieränä. Taidelainaamosopimus on voimassa ½ -vuotta, minkä jälkeen teokset on vietävä pois.**

**§3 Taiteilijan on sopimuskauden ajan huolehdittava siitä, ettei Lainaamossa tai verkkokaupassa olevia teoksia myydä tai välitetä muuten kuin Lainaamon kautta.**

**Siten vältämme sekaannukset myytävien teosten kohdalla (esim. taiteilija tai Lainaamo ei tiedä missä teos on).**

**§4 Teokset jätetään lainaamoon valmiiksi kehystettyinä ja ripustusvalmiina sekä valmiiksi hinnoiteltuina. Lainaamotyöntekijä tarkastaa ripustusvalmiuden teoskohtaisesti.**

**§5 Teoksia lainataan asiakkaalle sovituksi ajaksi, minkä jälkeen teos on palautettava. Asiakas voi lunastaa myös teoksen kertamaksulla, jolloin lopullisessa hinnassa hyvitetään lainausaikana suoritetut lainaerät.**

**§6 Taidelainaus etenee kuukausijaksoissa ja perussopimus tehdään toistaiseksi. Ostaja sitoutuu lunastamaan kehystämättömän grafiikan omakseen, kehystämätöntä grafiikkaa ei voi palauttaa sekä kehystämättömän grafiikan lainaerät määräytyvät eri tavalla. Ostaja maksaa teoksesta lainaerän, joka maksetaan kuukausittain sovittuna eräpäivänä (15. tai 30.pvä) Joensuun Taiteilijaseura ry:n tilille FI61 4108 0010 3831 34. Lainaerä määräytyy teoksen hinnan mukaan seuraavasti:**

**Teoksen hinta Lainaerä / kk**

**50—500 € 20,00 €/kk**

**501—1000 € 40,00 €/kk**

**1001—1500 € 60,00 €/kk**

**1501—2000 € 80,00 €/kk**

**yli 2001 € sopimuksen mukaan.**

**§7 Lainausmaksut tilitetään taiteilijoille sitä mukaan, kun asiakkaan lainaussuorituksia on saapunut Joensuun Taiteilijaseura ry:n tilille. Tilityksiä tehdään kuukausittain.**

**§8 Joensuun Taiteilijaseura ry perii omana palkkionaan 30 % lainaerästä tai teoksen myyntihinnasta. Kun taideteos on maksettu kokonaan, taiteilijalle toimitetaan hänen teoksiaan lunastaneiden asiakkaiden yhteystiedot sekä kopio myyntitodistuksesta.**

**§9 Lainaaja huolehtii teoksen asianmukaisesta kuljetuksesta ja on velvollinen korvaamaan laina-aikana teokselle aiheutuneet mahdolliset vahingot. Joensuun Taiteilijaseura ry ei vakuuta teoksia. Teokset ovat lainaamossa tekijän omalla vastuulla/vakuutuksella.**

**§10 Joensuun Taiteilijaseura ry:llä on oikeus markkinoida teoksia sekä viedä teoksia Joensuun Taidelainaamosta erilaisiin esittelytilaisuuksiin, taidelainaamotapahtumiin, pop-up-tilaisuuksiin, myynti- ja teosvälitystapahtumiin ilman erillistä ilmoitusta taiteilijalle. Joensuun Taiteilijaseura ry:llä on oikeus käyttää kuvia teoksista ilman vastiketta yleisölle suunnatuissa myynti- ja markkinointitoimenpiteissä. Markkinoinnissa käytetyt kuvat voivat jäädä Joensuun Taiteilijaseura ry:n ja Joensuun Taidelainaamon artikkeleihin ja sosiaalisen median kanaviin sopimuksen päättymisen jälkeen. Joensuun Taiteilijaseura ry ei kuitenkaan aktiivisesti mainosta näitä sisältöjä sopimuksen päättymisen jälkeen.**

**Taiteilija sitoutuu sopimuksella luovuttamaan teosten kuljetusoikeudet Joensuun Taiteilijaseura ry:lle. Joensuun Taiteilijaseura ry vastaa teosten huolellisesta pakkaamisesta ja korvaa mahdolliset kuljetuksissa ja tapahtumissa aiheutuvat vahingot.**

**§11 Joensuun Taiteilijaseura ry voi kuratoida asiakkaiden tiloja ja lainata isompia eriä teoksia yksityisille, yrityksille ja yhteisöille sovituksi ajaksi Joensuun Taidelainaamon lainausehtojen mukaisesti.**

***Verkkokaupassa olevat teokset:***

**1.) Taiteilija huolehtii teosten kuljetuksesta lainaamoon nähtäväksi tai teosten esittelystä asiakkaalle työhuoneellaan sopimuksen mukaan. Kaikki teokset voidaan laittaa myyntiin verkkokauppaan.**

**2.) Taidelainaamotyöntekijä ottaa yhteyttä taiteilijaan asiakkaan puolesta, jolloin esittelytilanteesta sovitaan.**

**3.) Asiakas tekee osto- tai lainaussopimuksen teoksesta taidelainaamossa. Verkkokaupan teoksista Taiteilijaseura perii 30 % provision.**

**4) Taiteilija huolehtii, ettei teos ole muualla myynnissä ja että teos on saatavilla!**

**§13 Sopimuksen tietoja ei luovuteta kolmansille osapuolille. Tietoja säilytetään GDPR-tietosuojalain mukaisesti.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Paikka ja aika**

 ­­­­­­

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Taiteilijan allekirjoitus Joensuun Taiteilijaseura ry:n/**

 **Joensuun Taidelainaamon puolesta**